钦定古今图书集成/明伦汇编/人事典/第060卷 > 《遣闷》前人
## 钦定古今图书集成/明伦汇编/人事典/第060卷 > 《遣闷》前人

地阔平沙岸，舟虚小洞房。使尘来驿道，城日避乌樯。
暑雨留蒸湿，江风借夕凉。行云星隐见，叠浪月光芒。
萤鉴缘帷彻，蛛丝𦊰鬓长。哀筝犹凭几，鸣笛竟霑裳。
倚蓍如秦赘，过逢类楚狂。气冲看剑匣，颖脱抚锥囊。
妖孽关东臭，兵戈陇右疮。时清疑武略，世乱跼文场。
馀力浮于海，端忧问彼苍。“百年从万事，故国耿难忘。”